CELEX: 32016D2132
Language: lv
Date: 2016-12-05 00:00:00
Title: Komisijas Īstenošanas lēmums (ES) 2016/2132 (2016. gada 5. decembris) par katras dalībvalsts 2013. gada siltumnīcefekta gāzu emisijām, uz ko attiecas Eiropas Parlamenta un Padomes Lēmums Nr. 406/2009/EK

6.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 331/9
            
         KOMISIJAS ĪSTENOŠANAS LĒMUMS (ES) 2016/2132
   (2016. gada 5. decembris)
   par katras dalībvalsts 2013. gada siltumnīcefekta gāzu emisijām, uz ko attiecas Eiropas Parlamenta un Padomes Lēmums Nr. 406/2009/EK
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 21. maija Regulu (ES) Nr. 525/2013 par mehānismu siltumnīcefekta gāzu emisiju pārraudzībai un ziņošanai un citas informācijas ziņošanai valstu un Savienības līmenī saistībā ar klimata pārmaiņām un par Lēmuma Nr. 280/2004/EK atcelšanu (1) un jo īpaši tās 19. panta 6. punktu,
   tā kā:
   
               (1)
            
            
               Eiropas Parlamenta un Padomes Lēmums Nr. 406/2009/EK (2) paredz siltumnīcefekta gāzu emisiju ierobežojumus (ikgadējie iedalītie emisijas apjomi) katrai dalībvalstij katram gadam laikposmā no 2013. līdz 2020. gadam un mehānismu, kā katru gadu novērtēt šo ierobežojumu ievērošanu. Dalībvalstu ikgadējie iedalītie emisijas apjomi, kas izteikti tonnās CO2 ekvivalenta, ir noteikti Komisijas Lēmumā 2013/162/ES (3). Šos apjomus koriģēja ar Komisijas Īstenošanas lēmumu 2013/634/ES (4).
            
         
               (2)
            
            
               Regulas (ES) Nr. 525/2013 19. pants paredz dalībvalstu siltumnīcefekta gāzu (SEG) emisiju pārskatu izskatīšanas procedūru, lai novērtētu Lēmuma Nr. 406/2009/EK izpildi. Par 2013. gadu iesniegto SEG pārskatu izskatīšana tika atlikta par vienu gadu, jo dalībvalstis tehnisku iemeslu dēļ nevarēja savlaicīgi paziņot savus 2013. gada emisiju datus sakarā ar to, ka radās kļūmes Apvienoto Nāciju Organizācijas Vispārējās konvencijas par klimata pārmaiņām (UNFCCC) nodrošinātās un SEG pārskatu sagatavošanai un paziņošanai izmantotās programmatūras darbībā. Tāpēc tika izskatīti 2013. gada emisiju dati, kas Komisijai tika paziņoti 2016. gada aprīlī saskaņā ar Komisijas Īstenošanas regulas (ES) Nr. 749/2014 (5) III nodaļā un XVI pielikumā noteiktajām procedūrām.
            
         
               (3)
            
            
               Lēmuma Nr. 406/2009/EK aptverto katras dalībvalsts 2013. gada SEG emisiju kopapjomā būtu jāieskaita tehniskās korekcijas un pārskatītās aplēses, kas aprēķinātas izskatīšanas laikā, kā izklāstīts galīgajos izskatīšanas ziņojumos saskaņā ar Īstenošanas regulas (ES) Nr. 749/2014 35. pantu.
            
         
               (4)
            
            
               Šim lēmumam būtu jāstājas spēkā tā publicēšanas dienā, lai nodrošinātu saskanību ar Regulas (ES) Nr. 525/2013 19. panta 7. punkta noteikumiem, kas paredz, ka ar šā lēmuma publicēšanas dienu aizsākas četru mēnešu periods, kura laikā dalībvalstīm ir atļauts izmantot Lēmumā Nr. 406/2009/EK paredzētos elastības mehānismus,
            
         IR PIEŅĒMUSI ŠO LĒMUMU.
   1. pants
   Lēmuma Nr. 406/2009/EK aptverto katras dalībvalsts 2013. gada siltumnīcefekta gāzu emisiju kopsumma, kas izriet no koriģētajiem pārskata datiem, kuri iegūti pēc izskatīšanas saskaņā ar Regulas (ES) Nr. 525/2013 19. panta 3. punktu, ir dota šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2016. gada 5. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 165, 18.6.2013., 13. lpp.
   
   
      (2)  Eiropas Parlamenta un Padomes 2009. gada 23. aprīļa Lēmums Nr. 406/2009/EK par dalībvalstu pasākumiem siltumnīcas efektu izraisošu gāzu emisiju samazināšanai, lai izpildītu Kopienas saistības siltumnīcas efektu izraisošu gāzu emisiju samazināšanas jomā līdz 2020. gadam (OV L 140, 5.6.2009., 136. lpp.).
   
      (3)  Komisijas 2013. gada 26. marta Lēmums 2013/162/ES par dalībvalstu ikgadējo emisiju sadales apjomu noteikšanu laikposmam no 2013. līdz 2020. gadam saskaņā ar Eiropas Parlamenta un Padomes Lēmumu Nr. 406/2009/EK (OV L 90, 28.3.2013., 106. lpp.).
   
      (4)  Komisijas 2013. gada 31. oktobra Īstenošanas lēmums 2013/634/ES par dalībvalstu ikgadējo emisiju sadales apjomu korekcijām laikposmam no 2013. līdz 2020. gadam saskaņā ar Eiropas Parlamenta un Padomes Lēmumu Nr. 406/2009/EK (OV L 292, 1.11.2013., 19. lpp.).
   
      (5)  Komisijas 2014. gada 30. jūnija Īstenošanas regula (ES) Nr. 749/2014 par tās informācijas struktūru, formātu, iesniegšanas procedūrām un izskatīšanu, kuru dalībvalstis ziņo saskaņā ar Eiropas Parlamenta un Padomes Regulu (ES) Nr. 525/2013 (OV L 203, 11.7.2014., 23. lpp.).
   
      PIELIKUMS
      
                  Dalībvalsts
               
               
                  Lēmuma Nr. 406/2009/EK aptvertās 2013. gada siltumnīcefekta gāzu emisijas
                  (tonnās oglekļa dioksīda ekvivalenta)
               
            
                  Beļģija
               
               
                  74 264 633 
               
            
                  Bulgārija
               
               
                  22 238 074 
               
            
                  Čehijas Republika
               
               
                  61 457 570 
               
            
                  Dānija
               
               
                  33 705 936 
               
            
                  Vācija
               
               
                  460 204 908 
               
            
                  Igaunija
               
               
                  5 752 963 
               
            
                  Īrija
               
               
                  42 206 805 
               
            
                  Grieķija
               
               
                  44 184 593 
               
            
                  Spānija
               
               
                  200 277 677 
               
            
                  Francija
               
               
                  366 116 651 
               
            
                  Horvātija
               
               
                  15 125 525 
               
            
                  Itālija
               
               
                  273 349 154 
               
            
                  Kipra
               
               
                  3 938 120 
               
            
                  Latvija
               
               
                  8 776 857 
               
            
                  Lietuva
               
               
                  12 449 462 
               
            
                  Luksemburga
               
               
                  9 365 298 
               
            
                  Ungārija
               
               
                  38 436 981 
               
            
                  Malta
               
               
                  1 250 779 
               
            
                  Nīderlande
               
               
                  108 253 385 
               
            
                  Austrija
               
               
                  50 097 324 
               
            
                  Polija
               
               
                  186 095 049 
               
            
                  Portugāle
               
               
                  38 610 318 
               
            
                  Rumānija
               
               
                  72 718 616 
               
            
                  Slovēnija
               
               
                  10 925 247 
               
            
                  Slovākija
               
               
                  21 080 248 
               
            
                  Somija
               
               
                  31 588 117 
               
            
                  Zviedrija
               
               
                  35 278 781 
               
            
                  Apvienotā Karaliste
               
               
                  339 450 356